Document ID: 32010R0599
Publication Date: 2010-07-08

Content:
REGOLAMENT TAL-KUMMISSJONI (UE) Nru 599/2010
tat-8 ta’ Lulju 2010
li jemenda r-Regolament tal-Kummissjoni (KE) Nru 1077/2008 li jistabbilixxi regoli dettaljati dwar l-implimentazzjoni tar-Regolament tal-Kunsill (KE) Nru 1966/2006 dwar ir-reġistrazzjoni u r-rappurtar elettroniku tal-attivitajiet tas-sajd u dwar il-mezzi ta’ telerilevament u li jirrevoka r-Regolament (KE) Nru 1566/2007
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 1966/2006 (1) dwar ir-reġistrazzjoni u r-rappurtar elettroniku tal-attivitajiet tas-sajd u dwar il-mezzi ta' telerilevament u b'mod partikolari l-Artikolu 5 tiegħu,
Billi:
(1)
Ir-Regolament tal-Kunsill (KE) Nru 1966/2006 jipprovdi għall-adozzjoni ta' regoli dettaljati li jistabbilixxu l-formati li l-awtoritajiet nazzjonali kompetenti għandhom jużaw biex jiskambjaw informazzjoni għal skopijiet ta' kontroll u spezzjoni.
(2)
L-applikazzjoni tal-format definit fl-anness għall-verżjoni attwali tar-Regolament tal-Kummissjoni (KE) Nru 1077/2008 tat-3 ta' Novembru 2008 li jistabbilixxi regoli dettaljati dwar l-implimentazzjoni tar-Regolament tal-Kunsill (KE) Nru 1966/2006 dwar ir-reġistrazzjoni u r-rappurtar elettroniku tal-attivitajiet tas-sajd u dwar il-mezzi ta’ telerilevament u li jirrevoka r-Regolament (KE) Nru 1566/2007 (2), u l-iżviluppi riċenti fl-Istati Membri wrew li dan il-format għandu jkun imtejjeb iktar biex ikun żgurat skambju ta' dejta kompatibbli reċiproku skont il-format XML miftiehem. Għalhekk jeħtieġ li l-anness ikun sostitwit b'wieħed ġdid.
(3)
Il-miżura provduta f’dan ir-Regolament hija konformi mal-opinjoni tal-Kumitat ta’ Ġestjoni għas-Sajd u l-Akkwakultura,
ADOTTAT DAN IR-REGOLAMENT:
Artikolu 1
Emenda għar-Regolament (KE) Nru 1077/2008
Ir-Regolament (KE) Nru 1077/2008 huwa b'dan emendat kif ġej:
L-Anness jiġi sostitwit bit-test fl-Anness għal dan ir-Regolament.
Artikolu 2
Dħul fis-seħħ
Dan ir-Regolament għandu jidħol fis-seħħ l-għada tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha
Magħmul fi Brussell, it-8 ta’ Lulju 2010.

Metadata:
Eurovoc Level 1 Categories: 100150
100156
Eurovoc Level 2 Categories: 100252
100222
100221
100223
Eurovoc Level 3 Categories: 4361
1422
4488
2476
1372
All Eurovoc Categories: 1372
3010
5229
5334
616